पाएं अपने शहर की ताज़ा ख़बरें और फ्री ई-पेपरडाउनलोड करें
आत्मानंद अंग्रेजी माध्यम स्कूल में प्रवेश के लिए लोक शिक्षण संचालनालय ने गाइडलाइन जारी की है। ऑनलाइन एडमिशन शुरू किए जा रहे हैं। रायगढ़ में स्कूल पहले ही शुरू हो चुका है जबकि 8 ब्लॉकों में स्कूल खुलने हैं। दूसरी से लेकर बारहवीं तक के स्टूडेंट्स को प्रवेश दिया जाएगा, इंग्लिश मीडियम स्कूल के बच्चों को प्राथमिकता देने के लिए कहा गया है। कोरोना संक्रमण के कारण स्कूल बंद हैं, ऑनलाइन के साथ ही ऑफलाइन आवेदनों को मिलाकर लॉटरी निकाली जाएगी जिसके आधार पर एडमिशन दिया जाएगा।
डीपीआई ने कहा है कि शाला विकास समिति निर्णय करें कि एडमिशन आवेदन ऑफलाइन लेने हैं या ऑनलाइन लिए जाएंगे। रायगढ़ के आत्मानंद अंग्रेजी माध्यम स्कूल में पहली और ग्यारहवीं के लिए ऑफलाइन आवेदन मंगवाए गए थे। 200 पैरेंट्स ने बच्चों के दाखिले के लिए आवेदन किया है। दोनों क्लासेज में 40-40 सीटें हैं। शुक्रवार को डीपीआई ने जो आदेश जारी किया है उसमें पहली में प्रवेश लेने वाले स्टूडेंट्स की आयु तय की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn